**KÖZLEMÉNY**

**A 2021. évi óvodai beiratkozás rendjéről**

A 20/2012 (VIII.31.) EMMI rendelet 20 §(1) bekezdése alapján az óvodai beiratkozás idejéről az óvodai jogviszony létesítésével összefüggő eljárásról az alábbi közleményt tesszük közzé:

**Noszlop Község Önkormányzata** a nemzeti köznevelésről szóló 2011. évi CXC. törvény 83. § (2) bekezdése értelmében a **2021/2022** nevelési évre az **óvodai beiratkozás** időpontját a Noszlopi Óvodában **2021. április 22-23** napját tűzte ki.

Az intézmény felvételi körzete: Noszlop, Bakonypölöske és Oroszi.

A gyermek beíratását – a kialakult járványügyi helyzetre tekintettel – a Noszlopi Óvoda elektronikus úton bonyolítja le.

Kérjük a Tisztelt Szülőket, hogy a Noszlop Község honlapjáról letölthető:

„***Óvodai beíratás Kérelem”*** nyomtatványt szíveskedjenek az intézmény email címére elküldeni 2021. április 23- ig. noszlopovi@gmail.com

A nyomtatvány papír alapon elérhető nyitvatartási időben az Önkormányzatoknál valamint az Óvodában is.

A beiratkozással kapcsolatban felmerülő kérdések esetén kérjük, hívják a **0620/219-4442** telefonszámot.

A nemzeti köznevelésről szóló 2011. CXC. törvény 8. § (2) bekezdése alapján **minden gyermek abban az évben, amelynek augusztus 31. napjáig betölti a 3. életévét, a nevelési év kezdőnapjától (2021. szeptember 1-jétől) legalább napi négyórás óvodai nevelésre kötelezett.**

Így azoknak a beíratása kötelező akik ***2021. augusztus 31 napjáig*** betöltik a harmadik életévüket!

A nemzeti köznevelésről szóló 2011. CXC törvény (továbbiakban Nkt.) 8. § (1) bekezdésének végrehajtása érdekében az intézmény vezetője először azoknak a harmadik életévet betöltött, vagy annál idősebb gyermekek felvételéről gondoskodik, akik az intézmény működési körzetében életvitel szerűen laknak, és lakcímkártyával rendelkeznek.

* felvehető az a gyermek, aki a felvétel napján betöltötte a 2,5 életévét feltéve, ha van férőhely, férőhely hiányában 3 éves kortól kötelező az óvodai nevelés.

**Óvodai felmentés**

A gyermek abban az évben, amelynek augusztus 31. napjáig a harmadik életévét betölti, anevelési év kezdő napjától legalább napi négy órában óvodai foglalkozáson vesz részt.

A szülő - tárgyév ***május 25.*** napjáig benyújtott - kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a Kormány rendeletében kijelölt szerv (a továbbiakban: felmentést engedélyező szerv) felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja. Ha az eljárásban szakértőt kell meghallgatni, csak az óvodavezető vagy a védőnő rendelhető ki, és a függő hatályú döntésben nem kell rendelkezni a kérelmezett jog gyakorlásáról. /NKt. 8.§ (2)

A kormány a 3. életévét betöltött gyermekek óvodai kötelezettség alóli felmentésének engedélyezésére a nemzeti köznevelésről szóló törvény végrehajtásáról szóló 229/2012.(VIII.28.) Korm. rendeletben a Kormányhivatalokat jelölte ki. 38/B. § „Az Nkt. 8. § (2) bekezdése szerinti felmentést engedélyező szerv a fővárosi és megyei kormányhivatal általános illetékességgel eljáró járási hivatala.”

A napi négy órában óvodai nevelésre kötelezett gyermek szülője, ha a gyermeke óvodakötelezettségét külföldön teljesíti, köteles arról a beiratkozás idejének utolsó határnapját követő tizenöt napon belül írásban értesíteni a gyermek lakóhelye, annak hiányában tartózkodási helye szerint illetékes jegyzőt.

 Noszlop Község Önkormányzat

Noszlop, 2021. 03. 22.